**Jegyzőkönyv**

**az Országos Erdészeti Egyesület elnökségi ülés nélkül hozott elnökségi határozatáról, küldöttgyűlés összehívása elektronikus hírközlő eszköz útján való jelenléttel rendkívüli elnök és alelnök választás céljából.**

Az Országos Erdészeti Egyesület a járványügyi helyzetre való tekintettel nem tudta megtartani éves rendes küldöttgyűlését a május 30-át megelőző időszakban, így az Egyesület 2019. évi beszámolójának, 2020. évi munkatervének megtárgyalására nem kerülhetett sor.

Az elmúlt hónapok azt sem tették lehetővé, hogy hagyományainknak megfelelően döntsünk és adjuk át az Egyesületi kitüntetéseket. Az idei évben az Erdők hete nyitórendezvényén szeretnénk átadni azokat, amelyhez elengedhetetlen a kitüntetésekről időben történő szavazás.

Fentiekre tekintettel elnök úr a küldöttgyűlés összehívását 2020. július 29. napjára javasolta és kérte az elnökség tagjait a küldöttgyűlés összehívásáról szóló határozat elfogadásra.

Az Alapszabály 9. § értelmében a küldöttgyűlés összehívásáról az Egyesület elnöksége dönt, a meghívót írásban kell megküldeni a küldöttek részére oly módon, hogy az ülés időpontját legalább 15 nappal megelőzően a meghívók bizonyíthatóan elküldésre kerüljenek.

Az elnökség addig az időpontig nem ülésezik, ezért a küldöttgyűlés összehívásáról, az ügyrendjében foglaltak szerinti ülés tartása nélkül hozta meg határozatát.

*A szavazáson részt vett az elnökség minden jelenlegi tagja:* Kiss László elnök, Nagy Frigyes Vince, Andrésiné dr. Ambrus Ildikó és Pintér Csaba alelnökök, dr. Haraszti Gyula SZB elnök, Dobre-Kecsmár Csaba, Gencsi Zoltán, Köveskuti Zoltán, Ripszám István, Macsek Lajos és Szabó Tibor József régióképviselők (11 fő).

Az elnökség 2020. július 3-i határidőig megküldött szavazatai alapján a következő határozatot hozta:

**10/2020. (07. 03.) számú elnökségi határozat:** Az Országos Erdészeti Egyesület elnöksége 2020. július 29. napjára küldöttgyűlést hív össze.

Szavazott: 11 fő elnökségi tag. Szavazatok: 11 fő igen, - tartózkodás, - nem.

Budapest, 2020. július 3.

|  |  |
| --- | --- |
| Elmer Tamás  főtitkár | Kiss László  elnök |

Mellékletek:

1. számú melléklet: Előterjesztés a rendkívüli Küldöttgyűlés összehívásáról
2. Elnökség által megküldött szavazatok